**РЕШЕНИЕ № ПВ –93-ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл. 93, ал.1 и ал.5 от *Закона за опазване на околната среда*(ЗООС); чл.7 ал.1 и чл. 8, ал. 1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31 ал. 4 и ал. 6 от Закона за биологичното разнообразие (ЗБР); чл. 40 ал. 3 и ал. 4, във връзка с чл. 2, ал. 1,т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становищa от БД ИБР Пловдив и РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: „**Изпълнение на един тръбен кладенец за нуждите на Предприятие за екструдиране и боядисване на алуминиеви профили“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Местоположение**: в имот 034314 - УПИ VIII-790-стопанска дейност, масив 34 в землището на с.Стряма, местност "Перселик", община Раковски

**Възложител: "ЛЕНОКС ГРУП" ЕООД,** гр. Пловдив 4000, район Тракия, ж.к. "Тракия", бул.„Освобождение” № 145

**Характеристика на инвестиционното предложение /ИП/:**

Инвестиционното предложение е ново. За производствени нужди, охлаждане на производствени машини и за оросяване на зелени площи на „Предприятие за екструдиране и боядисване на алуминиеви профили“ в с.Стряма, община Раковски, област Пловдив е проектиран един тръбен кладенец, с дълбочина 25,0m. Необходимото годишно водно количество за производствени нужди, за охлаждане на производствени машини и за оросяване на зелени площи на Предприятие за екструдиране и боядисване на алуминиеви профили е Qгод.= 92870 m3.

Питейно-битовото водоснабдяване на работещите в Предприятие за екструдиране и боядисване на алуминиеви профили, при "ЛЕНОКС ГРУП" ЕООД ще се осъществява от водопроводната мрежа на село Стряма.

Отпадните води от производството, след преминаване през локална пречиствателна станция, ще се заустват в отводнителен канал.

Битовите отпадни води ще се заустват във водоплътна изгребна яма, която периодично ще се почиства от лицензирана фирма.

Ще бъде ползвана съществуващата пътна инфраструктура, без прокарване на нови пътни връзки.

Инвестиционното предложение попада в обхвата на т. 2, буква „г“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

 Имот 034314-УПИ VIII-790-стопанска дейност, масив 34, в землище на с. Стряма, община Раковски, в които се предвижда да се реализира инвестиционното предложение,не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000429 „Река Стряма” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.). Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

**мотиви:**

 **I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

Като най-удачен тип водовземно съоръжение е предвидено изпълнението на тръбен кладенец, с дълбочина 25,0 m. Сондирането на проектния тръбен кладенец ще се извърши със сондажна апаратура ФА-12 - роторно, с обратна циркулация на промивната течност. В интервала от 0,00 до 25,00 m ще бъде спусната колона от PVC тръби и филтри - Ж225. Филтърната част на колоната ще бъде разположена срещу преминатите водоносни интервали. Филтрите ще бъдат прорезни, като размера на прорезите ще бъде 1,5 х 100 mm. В задтръбното пространство, в прифилтровата част на експлоатационната колона, ще бъде направена обсипка от промит речен чакъл – фракция 5 - 30.

* Дискомфорт за околната среда е вероятен по време на строителните работи, свързан предимно с повишени нива на шум и прах, локален и временен в рамките на разглежданата площадка.
* Всички отпадъци, генерирани от строителството и експлоатацията на обекта ще бъдат съхранявани и управлявани, съобразно нормативните изисквания на *Закона за управление на отпадъците.*
* Предвид характера на ИП, в хода на експлоатация на обекта не се предполага значително замърсяване и дискомфорт на околната среда. При нормално изпълнение и спазване на всички изисквания за експлоатация на обекта, рискът от инциденти ще е минимален.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

 Проектният тръбен кладенец ще бъде изпълнен в имот 034314 - УПИ VIII-790-стопанска дейност, масив 34 в землището на с.Стряма, местност "Перселик", община Раковски, област Пловдив.

Географските координати на проектния тръбен кладенец, в система WGS – 84, са:

 B: 42°15'31.628″ L: 24°53'36.333″

Геодезичните координати, в система 1970 година, са:

 Х = 4555897.98 Y = 8628083.17

● В резултат от реализирането на инвестиционното предложение и последващата експлоатация, не се очаква нарушаване на качествата и регенеративната способност на природните ресурси в района.

* След поискано становище, определящо степента на въздействие върху водните тела с писмо изх. № КД-04-96/09.03.2017г. БД ИБР Пловдив е дала заключение за допустимост на инвестиционното предложение от гледна точка на постигане на целите на околната среда. Поставени са условия, които са задължителни за Възложителя.

**III. Способност за асимилация на екосистемата в естествената околна среда**:

 След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви: Инвестиционното предложение ще се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000429 „Рака Стряма”

1. УПИ VIII-790-стопанска дейност, масив 34, в землището на с. Стряма, община Раковски е с начин на трайно ползване „др. пром. терен“. Поради това, отдалечеността на имота от защитената зона и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
2. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие в резултат на строителството и експлоатацията на инвестиционното предложение е ограничен и локален в рамките на имота.
* Реализацията на предложението не предполага трансгранично въздействие.
* Въздействието в резултат на експлоатацията на бъдещия обект ще бъде локално и дълготрайно, съгласно срока на експлоатацията му.
* С писмо изх. № 4013/03.05.2017г. РЗИ - Пловдиве определила, че предвид характера на ИП не се очаква риск за човешкото здраве.

 **V. Обществен интерес към предложението за строителство, дейности или технологии :**

* В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Раковски и кметство с. Стряма. Общината и кметствота са информирали РИОСВ Пловдив за липса на постъпили възражения относно инвестиционното предложение.
* Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**При спазване на следните условия:**

Да се спазват условията в писмо изх. № изх. № КД-04-96/09.03.2017г. на БД ИБР Пловдив, копие от което е приложено към настоящето Решение**.**

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Решението може да бъде обжалвано чрез РИОСВ-Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 18.05.2017г.**

*Директор на РИОСВ - Пловдив*